section_heading: Karizmatski i publicistički rad
paragraph_text: Medvid je promicao katoličku karizmatsku obnovu. 1970-ih je pokrenuo glasilo jelšanske župe Majčin glas. Nešto poslije pokrenuo je zajedno s Josipom Marcelićem iz Splita nakladničku knjižnicu Duh i voda koja je do 2003. godine objavila 54 knjige i 35 knjižica džepnog formata. Uz petoricu suradnika preveo je s talijanskog i francuskog jezika niz djela mističarke Marije Valtorte i njezinu autobiografiju. Prevodio je i spise drugih mističarki, poput Barbare Leahy Shlemon, Vassule Ryden, Cataline Rivas i Debore Marasco.